Информатика

=Информатика =

Зборот **информација** потекнува од латинскиот збор informatio, што значи „поим, претстава, сознание“. Додека науката што се занимава со изучување на информациите и нивното добивање од податоците си нарекува **информатика.**

Податокот и информацијата се двете основни информациони величини. Секој податок во себе носи една или повеќе информации.

Податоците ги изразуваат фактите, поимите и знаењата. Тие се запишуваат во форма разбирлива за човекот: текст, број, слика и звук.


 * Значењето што го има некој податок велиме дека е информација.** Затоа, често се вели дека податоците претставуваат записи на информациите. На пример годините на некој човек претставуваат запис на информацијата на неговата возраст, просечната оценка на еден ученик е запис на информацијата на неговиот успех, температурата е завис на информација за времето итн.

Со промена на податоците може да се менува и информацијата. На пример ако некој ученик ја избрише слабата оценка од писмената работа и напише друга, тогаш родителите нема да добијат информација дека тој не учи, туку ќе добијат информација дека тој добро учи.

Од досега речено, јасно е дека информациите се добиваат од податоците. Понекогаш е потребно да се обработат повеќе податоци за да се добие една или повеќе информации. **Обрабоката на податоците претставува процес што се состои од низа на дејства што се извршуваат врз податоците за да се добијат информации.**

На пример, за да се добие информацијата за успехот на некој ученик, потребно е да се пресмета средниот успех, што се парви со следниве дејства: - наоѓање на збирот на оценките по сите предмети и - делење на добиениот збир со бројот на предметите.

Најчесто, за добивање одредени информации потребно е да се обработат поголем број на податоци. Така за добивање на информациите за Македонија, како: населеноста, староста на нацијата, вероисповед, бработеноста, невработеноста, образованоста итн., се врши попис на населението. Податоците собрани со пописот мора да се обработат машински, односно со компјутери, бидејќи рачната обработка на толкав број податоци е незамислива.

Порано се користеле разни машини со кои се вршела автоматска обработка на податоците. **Автоматската обработка е онаа што ја врши машината без директно учество на човекот во процесот на обработка.** Една од првите машини за автоматска обработка на податоците била т.н. //диферентна машина// на Чарлс Бебиџ од 1833 година. Современата автоматска обравотка на податоците започнала со развојот на електрониката и технологијата во педесеттите години, кога се појавиле првие компјутери. Денес автоматската обработка на податоците не може да се замисли без компјутери.

За проучување на информациите, за начините на пренесување и системите за пренос, за количината на информациите и за се што е во врска со информациите е развиена т.н. **теорија на информации.** Единица мерка за мерењето на количината на информации се нарекува бит (бит е кратенка од англиските зборови //bi//nary digi//t// - bit, што значи бинарна цифра. Бинарни цифри се 1 и 0, и тие се нарекуваат битови). **Информацијата од еден бит го дава одговорот на прашањео за кое се можни два еднакво веројатни одговори.** На пример, на прашањето при фрлање на монета „Што падна?“, можни се два еднаково варијантни одговори „Глава“ или „Писмо“. Кој било одговор да го добиеме примаме информација од 1 бит.